***KEVÄTPÄRÄYS 27-28.4.2024***

**KILPAILUKUTSU JA SÄÄNNÖT**

Porin FK-Kerho ry kutsuu kartingkuljettajia Pori Circuitille kotimaisen kartingkauden avaus kilpailuun.

Kilpailussa ja sen harjoituksissa tulee noudattaa voimassa olevaa AKK:n sääntökirjaa kaikilta kilpailuun ja harjoitteluun liittyvin osin. Jokaisen kilpailijan, ilmoittajan, huoltajan ja mekaanikon tulee toimia annettujen sääntöjen ja ohjeiden mukaisesti. Kilpailu on hyväksytty AKK:n lupanumerolla 16131/FK/24.

Kilpailuun on osanotto-oikeus kaikilla niillä kyseisten luokkien kuljettajilla, joilla on voimassa AKK:n myöntämä kilpailijalisenssi. Kilpailuun voivat osallistua ulkomaalaiset, joilla on voimassa oleva lisenssi. Kaikissa radalla olevissa autoissa tulee olla pakollinen liikennevakuutus.

**Toimihenkilöt ja tuomaristo**

Tuomariston puheenjohtaja: Paavo Pernu

Tuomari: Erno Laukkarinen

Tuomari: Samuli Hakamäki

Tuomari su Jouni Leino

Tuomariston sihteeri: Nuppu Nurmi

Kilpailunjohtaja: Toni Nurmi

Kilpailutapahtumanjohtaja: Tomi Kurki

Kilpailusihteeri: Nuppu Nurmi

Katsastuspäällikkö: Rauno Syysmäki

Ratatuomarien päällikkö: Tero Nurmi

Tuloslaskentapäällikkö: Markku Ryynänen

Varikkopäällikkö: Jan Löfgren

Onnettomuuslautakunta puheenjohtaja: Juha Heljakka

Ympäristöpäällikkö: Kaisa Löfgren

Turvallisuuspäällikkö Jan Löfgren

**Kilpailurata**

Radan osoite: Vanha Raumantie 699, 28660 Pori. Radan GPS-koordinaatit 61,26.492 / 21,39.44

Porin Viasveden kartingrata: pituus 1060m ja leveys 8-12m. Radan luokitus on CIK-FIA B. Radan suurin sallittu automäärä on 36.

**Kilpailuluokat**

**Mini**60 la & su

**OK**J la & su

**Rotax** Mini maxla & Su

**Rotax** Junior la & su

**Rotax** Senior/master la & su

**X30** seinor/master la & su

**X30** junior la & su

**KZ 2** la

**Kilpailun järjestäjällä on oikeus yhdistää samaan lähtöön luokkia ja jättää luokkia pois mikäli luokkaan osallistuvien kuljettajien määrä on vähäinen**.  **Samassa lähdössä olevat luokat ajavat omilla luokkakohtaisilla teknisillä säännöillä ja rengassäännöillä.**  **Mikäli luokkia yhdistetään samaan lähtöön, niin luokat palkitaan kuitenkin erikseen.**

**Ilmoittautuminen**

Ilmoittautumiset 21.4.2023 klo 23.59.59 mennessä KITI-järjestelmän kautta, www.akk.autourheilu.fi.

**Osanottomaksut viikonlopulta kuljettajalta**

Kaikki luokat 140 € viikonlopulta tai 70 € kilpailupäivältä.

***Kilpailumaksu sisältää ekomaksun***.

Osanottomaksu maksetaan etukäteen Porin FK-Kerho ry:n tilille FI30 1269 3000 6047 42 ja kuitti maksusta tulee esittää ilmoittautumisen yhteydessä. Osanottomaksu tulee olla maksettuna perjantaina 26.4. klo 18:00 mennessä. Osanottomaksu voidaan myös suorittaa tarvittaessa ilmoittautumisen yhteydessä käteisellä tai kortilla. Jälki-ilmoittautumisia voidaan hyväksyä järjestäjän harkinnan mukaisesti. Jälki-ilmoittautumisen lisämaksu on 50€.

**Kilpailutoimisto**

Kilpailutoimisto on avoinna perjantaina 26.4.2024 15:00 alkaen. Kilpailuun ilmoittaudutaan perjantaina kello 16.00 alkaen. Kilpailutoimisto sijaitsee radan tuomaritornissa (tai kahviossa).

**Ennakkoharjoittelu**

Radalla voi harjoitella edeltävänä viikonloppuna lauantaina 10.00-18.00 sekä sunnuntaina 12.00-16.00. Harjoittelupäivän ratamaksu on 30 € kuljettajalta. Poikkeusajoista tiedotetaan Porin FK-Kerhon Facebook -sivulla. Lisätietoja radasta ja aukioloajoista löydät Porin FK-kerhon verkkosivulta www.porinfkkerho.fi.

**Harjoitukset kilpailu viikolla**

Kilpailuviikolla rata on avoinna maanantaina ja tiistaina 15.00-20.00. Rata on suljettuna keskiviikkona.

**Harjoittelu ryhmittäin:**

Torstaina 25.4. klo 12.00-20.00 ja perjantaina 26.4. kello 9.00-18.00. Liputus hoidetaan tarvittaessa omatoimisesti lähtöalueella sijaitsevan kellon sekä aikataulujen mukaisesti. Liputuspisteessä on ruutulippu sekä punainen lippu. Jos radalla tapahtuu vakavia onnettomuuksia, tulee huoltajien keskeyttää ajo välittömästi. Yleinen hätänumero 112.

Torstain ja perjantain ratamaksu on 30 € kuljettajalta per päivä. Ratamaksu maksetaan ennakkoon Porin FK-Kerho Ry:n tilille (ota tosite maksusta mukaan) tai kahvilaan, josta kuljettajat saavat ratamaksutarran. Ratamaksu tarra tulee olla sijoitettu rattikatteeseen näkyvään paikkaan. Mikäli kuljettaja ei ole maksanut ratamaksua ja autossa ei ole ratamaksu suorituksen osoittavaa tarraa, niin kyseiseltä kuljettajalta evätään oikeus harjoitteluun, kunnes maksu on suoritettu.

Kaikissa autoissa tulee olla liikennevakuutus sekä sääntökirjan mukaiset numerot. Perjantaina transponderin käyttö on PAKOLLISTA.

**Varikkoalue**

Varikolle on mahdollista saapua keskiviikkona kello 18.00-21.00 sekä torstaina ja perjantaina kello 9.00-21.00. Varikkopäällikkö osoittaa varikko- sekä majoituspaikat. Varikolle ei saa saapua tai ajaa omatoimisesti. Varikko on suljettuna 22.00-7.00 välisenä aikana. Jos teillä on tarve poistua varikolta, jättäkää autonne varikon porttien ulkopuolelle.

Telttojen tulee olla asianmukaisesti kiinnitettyinä, jotta ne eivät siirry tai liiku tuulessa ja aiheuta vaaraa alueella oleville. Porin kaupungin telttakiinnitysohjeet: https://porikorttelit.fi/wp-content/uploads/2019/04/Yleiso%CC%88tapahtumien-telttaturvallisuusohjeet.pdf

**Jätehuolto:** Jätteet lajitellaan niiden syntypaikoilla. Varikolta löytyy sekajäteastioita sekä varikkorakennuksen kulmalta kontti, johon voi toimittaa käytetyt renkaat. Metallijätteelle, kiinteälle öljyiselle jätteelle sekä aerosolijätteelle löytyvät omat astiat varikkorakennusten yhteydestä. Toivomme kaikkien kierrättävän kaiken syntyvän jätteen asianmukaisesti, jotta varikko pysyy siistinä ja viihtyisänä. Varikkopaikan tulee olla siisti koko kilpailuviikon ajan. Varikkopaikat tulee siistiä ennen poistumista.

**Yöpyminen varikolla:** Asuntoautoille sekä -vaunuille on varattu omat alueensa. Sellaiset asuntoautot, joissa on huoltotilat samassa yhteydessä, sijoitetaan varikolle. Radalta löytyy wc-, suihku- ja saunatilat. Alueen leiriytymismaksu on 20 € vuorokaudelta. Leiriytymismaksu maksetaan etukäteen Porin FK-Kerho ry:n tilille (ota tosite maksusta mukaan) tai kahvilaan, josta rata-alueella majoittuvat saavat tarran, joka tulee liimata asuntoauton tai vaunun ikkunaan.

**Moottorien käynnistäminen:** Moottoreita ei saa käyttää varikolla. KZ-luokka saa lämmittää sille erikseen varatulla paikalla. Aamun ensimmäiseen harjoitukseen lähtiessä moottorin saa ”lämmitys” käyttää MAX rpm 5000./ MAX 5min. (sääolosuhteet -5ast C. - +10ast. C.). Mikäli kyseinen lämmityskäyttö on hallitsematonta järjestäjä voi estää kyseisen toiminnan. Muutoin moottorin käynnistämisen saa testata radalla erikseen osoitetussa paikassa ja moottori tulee sammuttaa välittömästi käynnistymisen jälkeen. Kaikenlainen ajaminen varikolla on kielletty kilpailusta sulkemisen uhalla.

**Välineiden pesu ja jäteöljy:** Bensiinillä peseminen on kielletty. Radalla on liuotinpesupaikka katsastuksen läheisyydessä. Jäteöljy, muu käytöstä poistettu palava tai ympäristölle vaarallinen jäte ja niiden tyhjät astiat on tuotava niille sopivaan keräysastiaan, jotka sijaitsevat katsastuksen yhteydessä. Jäteöljyä, palavaa tai ympäristölle vaarallista jätettä tai niiden astioita ei saa laittaa sekajätteen joukkoon.

**Öljyvahinkojen esto:** Kilpailijoilla tulee olla henkilökohtainen öljyvahinkojen torjuntaan tarkoitettu varikkomatto.

**Alkusammutuskalusto:** Sammuttimen tarkastuksen tulee olla voimassa. Sammuttimet tarkastetaan kuljettajakohtaisesti ja team-teltoissa sammuttimia tulee olla kuljettajia vastaava määrä. Sammutin tulee sijoittaa varikkoteltan eteen näkyvälle paikalle.

**Tupakointi:** Tupakointi on kielletty ratavarikolla, katsastuksen alueella sekä lähtöruudukossa.

**Yleismääräykset**

Kilpailussa noudatetaan AKK:n sääntökirjan 2024 määräyksiä ja sarjasääntöjä.

Transponderin tulee olla kiinnitettynä torstain harjoituksista alkaen. Kuljettaja, jolla ei ole transponderia käytössä, tullaan poistamaan radalta teknisellä lipulla. Transponderin numero on ilmoitettava KITI:ssä ilmoittautumisen yhteydessä. Järjestäjällä on vuokrattavana transpondereita kilpailuviikonlopun ajaksi 60 € hintaan.

Kilpailun johdolla on oikeus tuomariston päätöksellä peruuttaa, siirtää tai keskeyttää kilpailu tai sen osa sekä antaa tarpeellisia lisämääräyksiä, mikäli olosuhteet niin vaativat.

**Kahvila**

Kilpailuviikolla ja -viikonloppuna kahvilassa on tarjolla maittava lounas sekä syötävää ja juotavaa jokaiseen makuun. Lisää kahvilan tarjoiluista ja lounaasta myöhemmin julkaistavassa kilpailuinfossa.

**Ilmoitustaulu**

Kilpailussa on käytössä sähköinen ilmoitustaulu. Linkki sähköiseen ilmoitustauluun löytyy Kitistä sekä QR-koodi on saatavana radan ilmoitustaululla.

**Kilpailun suoritus**

**Aika-ajot,** 8 min

Jos kilpailijoiden määrä ylittää radan kapasiteetin, ajetaan aika-ajot ryhmissä A ja B.

**Alkuerät**

1. Kilpailijoiden määrä alle radan kapasiteetin.

Kilpailupäivänä ajetaan kaksi alkuerää. Molempiin alkueriin lähdetään aika-ajon tuloksien mukaisessa järjestyksessä. Alkuerän pituus on 8 minuuttia + 2 kierrosta.

2. Kilpailijoiden määrä ylittää radan kapasiteetin.

Kilpailijat jaetaan aika-ajotuloksen mukaan tarvittavaan määrään ryhmiä siten, että ryhmien kilpailijamäärä ei ylitä radan kapasiteettia. Alkuerissä jokainen ryhmä ajaa kerran kaikkien muiden ryhmien kanssa. Alkuerän pituus 8 minuuttia + 2 kierrosta.

**Finaali**

Finaalin lähtöjärjestys määräytyy alkuerien yhteispisteiden mukaan. Tasapistetilanteessa lähtöjärjestys määräytyy aika-ajotuloksen mukaan. Finaalin pituus on 15 minuuttia + 2 kierrosta.

**Alustava aikataulu**

**Harjoitukset luokittain, ajoaikataulu portilla**

 Torstaina klo 12.00–20.00.

 Perjantaina klo 9.00–18.00.

**Lauantai**

 Ohjaajakokous klo 8.30.

 Esikatsastus portilla klo 8.45 eteenpäin.

 Warm Up klo 9.00 luokittain, 8 minuutin erissä.

 Aika-ajot klo 10.00.

 Tauko klo 11.00–11.30.

 Alkuerät ja finaalit alkaen klo 12.00.

 Palkintojenjako virallisten tulosten julkaisun jälkeen.

**Sunnuntai**

 Ohjaajakokous kuljettajille, jotka ajavat vain sunnuntain kilpailun klo 8.30.

 Esikatsastus portilla vain sunnuntaina ajaville klo 8.45 eteenpäin.

 Vapaat harjoitukset klo 9.00 luokittain, 8 minuutin erissä.

 Aika-ajot klo 10.00.

 Tauko klo 11.00–11.30.

 Alkuerät ja finaalit alkaen klo 12.00.

 Palkintojenjako virallisten tulosten julkaisun jälkeen.

**Palkinnot**

Kilpailussa palkitaan kolme parasta jokaisesta luokasta. Mini60 luokassa palkitaan kaikki osallistujat. Palkinnot jaetaan virallisten tuloksien julkaisun jälkeen. Noutamatta jääneet palkinnot jäävät järjestäjälle.

**Muut huomiot**

Ilmoittautumisen yhteydessä tarkastetaan auton vakuutukset, ilmoittajan ja kuljettajan ja mekaanikon lisenssit sekä transponderin numero.

Virallinen kilpailuaikataulu sekä harjoitusaikataulu julkaistaan kilpailuviikolla.

Julkaisemme hyvissä ajoin ennen kilpailua kilpailuinfon, josta löydät kaikki tarvittavat tiedot kilpailuviikonloppua varten.

 Toivotamme kaikki tervetulleiksi Pori Circuitille kotimaisen kartingkauden avaavaan Kevät Päräykseen!

Seuraathan meitä somessa, jotta pysyt ajan tasalla! Nähdään radalla!

***”Jos pärjäät Porissa, pärjäät missä tahansa.”***